tomron87/hebrew-wikipedia-sentences-corpus huggingface dataset:
הוא הוזמן על ידי הקרן לחקר ארץ ישראל (שנקראה אז הקרן לחקר פלשתינה) במטרה לחפש ולמצוא את לכיש.
החפירות בתל חסי ובעיית זיהויה של לכיש
פיטרי הגיע לארץ ישראל במטרה לחפור את לכיש המופיעה במקרא, לא תל ספציפי.
הבעיה הראשונה שבה נתקל הייתה בעיית זיהויה של לכיש.
הראשון שניסה לזהות את לכיש היה אדוארד רובינסון, שב-1839 סקר את תלי השפלה וזיהה את לכיש בגבעה הסמוכה לחורבת אום ליקיס, וזאת בגלל צליל שמה ומיקומה על הדרך לעזה.
זיהוי זה נתמך על ידי חוקרים מאוחרים יותר.
בין השנים 1872–1877 נעשה סקר ארכאולוגי ראשון בארץ ישראל במסגרת סקר ארץ ישראל המערבית בראשות קלוד קונדר והורשיו קיצ'נר.
הם התלבטו בזיהוי לכיש בין אום ליקיס, תל חסי ותל אֶ דֻוֵיר (היום תל לכיש).
כאשר פיטרי הגיע לארץ לחפור את לכיש, הוא החל לחפור בח'רבת אום ליקיס, אך מצא בה רק ממצאים מהתקופה הרומית ואילך.
הוא עבר לחפור בח'רבת עג'לון וגם בה לא מצא ממצאים מוקדמים מהתקופה הרומית.
פיטרי סייר באזור והגיע לתל חסי.
בתל הוא מצא חרסים, ובעקבות ניסיונו הרב במצרים זיהה את קדמוניותם.
בעקבות כך החליט לקבל את הזיהוי של קונדר שהעיר הקדומה לכיש נמצאת בתל חסי.
באפריל 1890 החלה החפירה, שנמשכה שישה שבועות.
פיטרי הנהיג חידושים מתודולוגים בתחום הארכאולוגיה של השדה, הוא יצר חתך ארכאולוגי וצייר אותו, הנהיג רישום שיטתי של ממצאים.
פיטרי הבחין לראשונה בתופעת התל, והבין שהתל אינו גבעה טבעית אלא הצטברות שרידים מעשה ידי אדם.
הוא ניסה להפיק לקחים מכל ממצא שעלה בידו לגלות.
הבנת מהותו של התל סייעה בידו לבנות שיטות של עבודת שדה ושל הסקת מסקנות.
בעקבות שיטותיו אלה נחשבת חפירה זו כחפירה המדעית המודרנית הראשונה בארץ ישראל.
בגלל ריחוק תל חסי מירושלים, נהנה פיטרי מחופש פעולה יחסי בחפירה.
החפירות במערב תבאי וגילוי אסטלת ישראל
פיטרי הגיע בשנת 1895 לאזור לוקסור שבמרכז מצרים לשתי עונות חפירה.
הוא חפר באתרים בשנים 1895–1896. החפירות שלו כללו סדרת מקדשים של מלכים מתקופת הממלכה החדשה שנקברו בעמק המלכים.
המקדשים ניצבו בחלקם מעל בית קברות מתקופת הממלכה התיכונה.
נמצאו באתר גם קברים ואתרי תפילה מתקופת הביניים השלישית, שנבנו מסביב ומעל השרידים של המקדשים מתקופת הממלכה החדשה.
באתר נמצאו גם שרידי הרעמסאום שהוא מקדש של המלך רעמסס השני ושרידי מקדשו של מרנפתח.
מתחת לחדר האחסון ברעמסאום נמצאו קברים מצוירים וארגז של פפירוסים מתקופת הממלכה התיכונה.
הממצאים כוללים פסל של אישה מבית המלכות מתקופת שלטונו של רעמסס השני, כלים עשויים ברזל, קערה מארד וקסדה שתוארכה על ידי פיטרי לפלישה האשורית במאה ה-7 לפנה"ס וכן הממצא החשוב ביותר – אסטלת ישראל.
בתחילת 1896 היו פיטרי וצוותו עסוקים בחפירות במקדש באזור זיכיון החפירה שלהם בלוקסור.
על גבי לבני המקדש שהם חפרו הופיע רק שמו של אמנחותפ השלישי, עובדה שהפתיעה את החוקרים.
לא נראה לארכאולוגים שלמלך אחד יש שני מקדשי קבורה.
פיטרי המשיך בחפירה והתעלומה נפתרה.
התברר שהמקדש נבנה על ידי פרעה מרנפתח, בנו ויורשו של רעמסס השני.
בנוסף נמצאו ליד פסלו של מרנפתח שתי אסטלות מפוארות שהיו מופנות לכיוון הקיר.
אחת מהן מגולפת בצורה יפה, מראה את אמנחותפ השלישי בעת קרב עם נוביה ואשור.
האסטלה השנייה עשויה מאבן שחם שחורה בגובה של יותר משלושה מטרים, הגדולה ביותר שנמצאה עד אותו מועד.
הטקסט שעל האסטלה מפאר את הישגי הבנייה של אמנחותפ השלישי ומפאר את המקדש שבו הוצבו האסטלות בעבר.
כאשר הצליחו להפוך את האסטלה לצדה השני, התגלתה כתובת המפארת את ניצחונו של מרנפתח על הלובים וגויי הים.
הוא הופתע למצוא תבנית של שם עם או שבט שנוצח על ידי מרנפתח אשר הופיע בצורה הבאה :"I.si.ri.ar".
תגובתו של שפיגלברג הייתה : "האם לא יהיה הכומר מרוצה?".
בעת ארוחת הערב של המשלחת אמר פיטרי כי לדעתו גילוי זה יהיה הגילוי הידוע ביותר מכל תגליותיו עד כה.
כאשר הגיע המידע לעיתונות האנגלית הוא קיבל מיד פרסום בכותרות העיתונים.
בשנת 1905 החל פיטרי לחפור באתר בדרום הדלתה, הנקרא תל אל-יהודיה.
מקור שמו של התל הוא במקדש יהודי שנמצא באתר ונקרא "מקדש חוניו".
האתר ידוע היום גם בשם "לאונטופוליס", שם יווני לעיר מאוחרת ששכנה על התל.
הממצאים העיקריים באתר כוללים: סוללה גדולה הנקראת "חלקלקה", ששימשה למטרות צבאיות או דתיות, שתוארכה על ידי פיטרי לתקופת הביניים השנייה; בית קברות גדול ששימש לקבורה בתקופת הביניים השנייה, הממלכה החדשה, ותקופת הביניים השלישית; ארמון של רעמסס השלישי הידוע במיוחד בריצוף הצבעוני העשוי פאיאנס.
מקדש יהודי לאל, שנוסד על ידי הכוהן הגדול חוניו בתקופת תלמי הרביעי במאה ה-3 לפנה"ס; מגוון כלי קרמיקה חרוטים בעיטור מיוחד הכולל דגמים גאומטריים שונים.
משפחת כלים אלו קיבלו את השם כלי תל אל-יהודיה ומתוארכים לתקופת הברונזה התיכונה II.
המשך החפירות בארץ ישראל – שנים 1926–1938
בשנת 1926 עזב פיטרי את מצרים ועבר לעבוד בארץ ישראל.
הוא לא חזר למצרים, אלא חפר בדרום ארץ ישראל ובצפון סיני וערך סקרים ארכאולוגיים בעבר הירדן.
פיטרי בחר באתרים בדרום ארץ ישראל בגלל קרבתם למצרים, ושליטת המצרים באזורים אלה עד לפלישת הפלשתים במאה ה-12 לפנה"ס.
בין השנים 1926–1938, בתקופת המנדט הבריטי, חפר פיטרי בארבעה אתרים.
בבואו היה כבר בן 73 והוא המשיך לעבוד עד גיל 85. בין השנים 1935–1937 חפר ב"תל אבו סלימה" שליד שיח' זוויד אשר נמצאת בצפון סיני ליד רצועת עזה.
פיטרי חשף שרידי יישוב קדום ומצודה עשויה לבני טיט מיובשות בשמש.
שהתקיים בין המאה ה-14 לפנה"ס למאה ה-1 לפנה"ס, וזיהה את היישוב כ"אנתדון".
זיהוי זה לא היה מקובל על הארכאולוגים יוחנן אהרוני ורוני רייך (הועלתה טענה שפיטרי אהב להדביק שם מצלצל לכל מקום בו ננעצה אתו).
בשנת 1938 ערך פיטרי סקר ארכאולוגי של יישובים פרהיסטוריים בעבר הירדן.
לאחר שחלה העביר את המשך עריכת הסקר למשה שטקליס.
החפירה החלה בחורף 1926. 36 שנים הפרידו בין חפירתו הראשונה של פיטרי בארץ ישראל לחפירתו השנייה.
סביר להניח שפיטרי בחר בתל זה בגלל דמיונו לתל חסי.
דוח החפירה של התל היה הדוח המשוכלל ביותר שיצא לאור בחפירות פיטרי בארץ ישראל.
מהדוח ניתן ללמוד על שיטות החפירה שלו, העדפותיו המקצועיות וגישתו המדעית המתודית.
פיטרי חפר במשך שישה חודשים בצדו המערבי של התל.
הנחתו הייתה שזהו הצד הפונה לרוח הים הקרירה ולכן שם יימצאו המבנים החשובים.
פיטרי הבחין בשש שכבות, השכבה העליונה שכבת אסמים.
שיטת החפירה של פיטרי והדרך בה ייחס את החומר לשכבות היו לקויים.
בעקבות כך נדרשה חפירה חדשה מאוחר יותר.
תל ג'מה זוהה עם גרר המקראית, ופיטרי קיבל זיהוי זה.
מאוחר יותר הציע בנימין מזר לזהות את האתר עם "יֻרזָה" המופיעה במכתבי אל-עמארנה.
זיהוי זה מקובל היום על רוב החוקרים.
בין השנים 1928–1930 חפר פיטרי בתל אל-פארעה.
פיטרי זיהה את האתר כ"בית-פלט" (יהושע, טו, כז), לפי אטימולוגיה משובשת של שמו הערבי של התל.
אולברייט הציע את זיהוי התל עם העיר "שרוחן" (יהושע, יט, ו), שהייתה חלק מנחלתו של שבט שמעון.
זיהוי זה מקובל כיום על רוב החוקרים.
בקצה הצפוני של התל, על גבי הסוללה החיקסוסית, חשף פיטרי בניין מפואר שכינויו "בית המושל", בניין עם חצר מרוצפת מוקף חדרים, כולל כיריים.
הבניין, שחרב בשרפה, מתוארך לתקופת הברונזה המאוחרת II.
חלק מהקברים כללו שחזור מלא בתוך הקבר של בית הנפטר על כל ציודו.
הקברים נמצאו במישורי החול מסביב לתל.
פיטרי הבחין בדמיון של מישור חולי זה למישורים של שדות הקבורה במצרים.
הוא הביא את מנהלי העבודה שלו ממצרים.
הם חבטו בחול במוטות ברזל כבדים, ועל פי צליל המהלומה זיהו את מקום הקברים.
פיטרי הגיע לתל לעונת חפירות נוספת, לאחר הירצחו (במאורעות תרצ"ו–תרצ"ט) של תלמידו וחברו ג'יימס לסלי סטרקי, שהיה עוזרו הראשי בחפירות בתל.
ממזרח וממערב לתל נתגלו בתי קברות גדולים שפיטרי וסטרקי היו הראשונים שזיהו שם תרבות חדשה ובלתי ידועה.
פיטרי קרא לה "תקופת הנחושת" בגלל ריבוי כלי הנשק העשויים נחושת שנמצאו באתר (היום התקופה קרויה תקופת הברונזה הביניימית).
אחת התופעות המעניינות שפיטרי גילה היא קבורת חמורים יחד עם בעליהם בקברים שנמצאו.
פיטרי זיהה את האתר כעזה מתקופת הברונזה התיכונה ותקופת הברונזה המאוחרת, זיהוי זה אינו מקובל היום על הארכאולוגים.
פיטרי היה הראשון שניסח את העקרונות של הארכאולוגיה המדעית המודרנית.
עקרון ההשתכבות והכרונולוגיה היחסית – סטרטיגרפיה.
עקרון הכרונולוגיה הקרמית – טיפולוגיה.
ב-1894 חפר פיטרי בית קברות ליד נקאדה במרכז מצרים.
באזור מדברי זה נמצאו כ-3,000 קברים מהתקופה הקדם-שושלתית במצרים (התקופה השושלתית התחילה ב-3000 לפנה"ס).
פועליו עבדו במהירות רבה, ופיטרי תיעד את הקברים.
הוא צילם את צורת שכיבת הגופה בקבר ואת הכלים שנקברו עם הגופה (צורת השכיבה וסוג הכלים מצביעים על מעמד הנקבר).
הוא צילם וסימן כל קבר, הכניס קנה מידה וסימן את הצפון, רשם בצורה מדויקת את הכלים שהיו בכל קבר וקבר.
בעת החפירות הבחין פיטרי בקברים מורכבים שכללו קבר מעל קבר כאשר הכלים של הקבר העליון היו שונים מהכלים שנמצאו בקבר שמתחתיו.
קברים אלה נקראים "קבר קדם שושלתי מורכב".
פיטרי שם לב שבדרך זו נוצרות שכבות של קבורה שניתן להבדיל ביניהן, הוא נתן מספר לכל שכבה.
להשתכבות נתן שם "סטרטיגרפיה", שם שמקורו בלטינית: סְטרַטוּם – שכבה, גרַפוֹס – לרשום.
פיטרי הבחין בשינויים הדרגתיים שחלו בכלים במיוחד בידיות הכדים, כאשר בתחילה הידיות היו גליות ופונקציונליות ובהמשך התפתחו לרכסים (בליטות) מסוגננים שנעלמו עם הזמן והחליפו אותם פסים מצוירים.
הוא הבין שכלי החרס הוא אמצעי התיארוך הטוב ביותר.
הוא מיין את הכלים לחמישים שלבים וזאת בהתבסס על שינויי עיטור וצורה, צייר וצילם כל כלי חרס, וציין באיזו שכבה בקברים היה כל כלי.
הוא חילק את הכלים לתקופות ויצר לוח כלי חרס, כאשר קבע שלכל שכבה ותקופה יש כלים משלה.
פיטרי ידע שהקבר של המלך המצרי הראשון נערמר נבנה ב-3100 לפנה"ס לערך.
הוא עיגן את לוח הכלים שיצר בתאריך זה, ויצר שרשרת רציפה שראשיתה בכדים הקדומים ביותר וסופה בתקופה ההיסטורית במצרים שהחלה עם המצאת הכתב, ב-3000 לפנה"ס לערך.
פיטרי בחר בכלי החרס ליצירת כרונולוגיה, כי כלי החרס הם כלים שבירים שהיו בשימוש רב ויומיומי ויש מהם כמות גדולה, וכאשר כלים אלה נשברים נוצר הצורך ליצור חדשים, ובתהליך של יצירת כלים חדשים האומן משנה את צורתם.
שברי הכלים נשמרים לנצח, ולכן ניתן להשתמש בהם לתיארוך.
פיטרי הבין ששבר של כלי יכול לשמש לתיארוך בדיוק כמו כלי שלם, כי ניתן מתוך שבר אופייני להבין את הצורה והעיצוב של כלי שלם.
ומכאן נוצר הכלל בטיפולוגיה של כלי חרס: "השבר מייצג את השלם".
עקרון ההשתכבות והכרונולוגיה היחסית – סטרטיגרפיה
שרידים מעשי ידי אדם מצטברים בתל לפי סדר מסוים, כאשר השרידים המאוחרים הם מעל השרידים הקדומים.
כל שרידי תקופה של התיישבות מסוימת נותרת בתל כ"שכבה".
החפירה נעשית מהשכבה העליונה המאוחרת – שכבה מספר I – כלפי מטה, שכבות II, III וכן הלאה.
התיארוך של השכבות הוא יחסי, הסדר בתל נותן לנו את סדר ההשתכבות (תיארוך יחסי) ולא את התיארוך המוחלט של השכבות.
לכל שכבה בתל יש מכלול שונה של כלי חרס.
מיון כלי החרס וחלוקתם לפי תקופות יוצרת טיפולוגיה של כלי חרס, המאפשרת את זיהוי השכבה ותיארוכה על פי מכלול כלי החרס שלה.
תיעוד מפורט ומדויק של כל שלב בחפירה, אדריכלות וממצא קטן תוך תיעוד מיקום הממצא הקטן בשכבה.
חפירה בשיטת החתך – שהוא תיאור גרפי של שכבות העפר השונות וכיצד הן מתייחסות אל אלמנטים של אדריכלות בסמוך לשכבות אלה.
פיתוח הקשר בין הממצאים לשכבות.
שימוש באסטרונומיה לתיארוך מוחלט ושילובו בתיארוך היחסי במצרים.
שימוש במכלולים קרמיים מארץ אחת לתיארוך מכלולים זהים בארץ אחרת, קביעת סינכרוניזציה בין מצרים לעולם המיקני.
השלב שאנו יכולים להגדיר כשלב המדעי הראשון בהתפתחות הארכאולוגיה בארץ ישראל הוא חפירתו של פיטרי בתל חסי (שנת 1890).
כבר בחפירה זו נקט פיטרי ופיתח שיטות אשר נכנסות להגדרה של מדע והביאו להתפתחות הארכאולוגיה בארץ ישראל.
פיטרי חפר בתל בשיטת החתך, הקפיד לתעד ולשרטט כל שלב בחפירתו, לא רק אלמנטים ארכיטקטוניים אלא גם שכבות אפר ועפר, והנהיג את רישומם השיטתי של כל הממצאים כולל ציון מדויק של המפלס בו נמצא כל כלי חרס.
הישגיו של פיטרי – רשימה חלקית
הראשון שהוכיח את קיומן של מנחות היסוד במבנים במצרים, והנחה היכן לחפשן.
גילה לעולם את קיומם של הדיוקנאות מחווארה (דיוקנאות המומיות מפיום) על קורות העץ בארונות הקבורה.
מצא את התרבות הפרהיסטורית של מצרים העליונה בנקאדה ובבלאס, ושיער את קשריה עם ארצות המזרח התיכון.
מצא את התרבות הבדרית במצרים העליונה, תרבות פרהיסטורית שקדמה לתרבות נקאדה.
הוא שיער את קיומה של התרבות שלושים שנה לפני שמצא אותה.
מצא לראשונה את שרידי הקרמיקה המינואית במרכז מצרים.
הוא שיער שקרמיקה זו מקורה בתרבות בים האגאי.
הוא השתמש במונח תרבות אגאית.
השערתו אושרה שבע עשרה שנה לאחר מכן, כאשר סר ארתור אוונס החל לחפור בכרתים.
מצא מספר גדול מאוד של תעודות העוסקות בנושאים כלכליים וספרותיים.
גילה חלק מקברי המלכים של השושלת הראשונה והשנייה במצרים על תל באזור אבידוס (אף על פי שהתל נחרב ונשדד בחפירתו של אמיל אמלינו, אגיפטולוג צרפתי, מספר שנים לפני כן).
מצא שרידי פפירוסים עבריים, כנראה מהמאה ה-1 או המאה ה-2 באל בחנסה.
מצא כתב יד עתיק מאוד של הבשורה על-פי יוחנן, חלק מהברית החדשה.
מצא את דרך הביצור המיוחדת של החיקסוס.
גילה ב-1904 את הכתובות הפרוטו-סינאיות בסרביט אל-ח'אדם שבדרום סיני (הכתב פוענח 11 שנים לאחר מכן על ידי האגיפטולוג האנגלי סר אלן גרדינר)
פיטרי העמיד אחריו תלמידים רבים שהמשיכו בעבודתו המדעית.
אבל לא בכל השערותיו ותורותיו הצליח.
תחילה הוא פעל בשיטת הכרונולוגיה הארוכה במצרים.
על פי שיטה זו ראשית המלוכה החלה באלף השישי לפנה"ס.
בסוף ימיו התנער משיטה זו.
השערה אחרת שלו לגבי מקורם של המהגרים הראשונים שהגיעו למצרים התחתונה, נדחתה אף היא.
בכל האתרים שחפר בארץ ישראל לא התקבלה השערתו לגבי זיהוי התל.
פיטרי ושאלת ההתיישבות היהודית וההתיישבות הערבית בארץ ישראל
פיטרי התרשם מאוד מהמפעל החלוצי היהודי בארץ ישראל.
בימי מאורעות תרצ"ו–תרצ"ט עמד לצד היישוב העברי.
הוא גם כתב מספר מאמרים בשבחה של ההתיישבות.
התעמקותו בשאלות העבר, פקחה את עיניו לבעיות ההווה.
הוא גילה הבנה ואהדה כלפי מפעל ההתיישבות הציוני מתוך חקירת הארץ שהייתה פעם כה פורייה והפכה עם השנים לשוממה.
במכתב למערכת שהתפרסם בחודש יולי שנת 1936 ב"פלסטיין פוסט" כתב פיטרי על ההרס האיום של הקרקע על ידי החקלאי הערבי שאינו יודע לשמר אותה, ונותן למים לזרום בתעלות במקום לדאוג שהמים ייספגו בקרקע.
פיטרי התלונן על חיבתו של הערבי למדבר המביאה אותו לידי עקירת עצים, וטען שטענות הערבים ל-1,300 שנות ישיבה בארץ ישראל אינן רלוונטיות כאשר הישיבה הביאה להרס החקלאות והאדמות.
לדבריו חייב הערבי העשיר להלוות כסף לערבי העני על ידי יצירת קרן ערבית לפיתוח, כמו שהיהודי העשיר בחוץ לארץ עזר ליהודי העני שהגיע להתיישב בארץ ישראל.
פיטרי פרסם מאמר דומה גם בעיתון הטיימס הלונדוני באוגוסט 1936, שבו סיפר בהערצה על מפעל היהודים בארץ, שהוא גם בעל חשיבות בשביל הערבים.
אתרים ארכאולוגיים שנחקרו או נסקרו על ידי פיטרי
פיטרי חפר וביצע סקרים ארכאולוגיים בלמעלה משישים אתרים במצרים, בארץ ישראל ובעבר הירדן:
פיטרי פרסם בימי חייו 104 ספרים, ובעת מותו היו מוכנים לדפוס חמישה ספרים נוספים.
בנוסף השאיר אחריו פרקי השלמה לספרו האוטוביוגרפי, העוסקים בתקופה שלאחר צאתו לאור של הספר, מ-1933 ואילך.
בנוסף לספרים כתב פיטרי מאות מאמרים ורשימות שהתפרסמו בכתבי עת מדעיים ובכתבי עת פופולריים.
חלק גדול מהמאמרים שכתב התפרסמו ברבעון שייסד וערך Ancient Egypt.
פיטרי הצטיין בפרסום זריז של דוחות החפירה והמחקר שכתב.
הוא הקפיד שהם יתפרסמו לא יותר משנתיים ממועד החפירה.
פלימות' רוק הוא גזע תרנגול שמוצאו בארצות הברית, ונקרא על שם אתר מורשת אמריקאי בעל שם זהה בעיר פלימות', מסצ'וסטס.
גזע זה עמיד במיוחד לתנאי קור ולכן נפוץ בחצרות משקים פרטיים במדינות קרות, בעיקר באמריקה הצפונית.
הוא פותח הן למטרת הפקת ביצים והן למטרת הפקת בשר.
המופע המשובץ (Barred) הוא המוכר ביותר מבין מופעי גזע זה ונכון לשנת 2013 הוא המופע היחיד הנפוץ בישראל, מבין שלל הגוונים המוכרים.
הפלימות' רוק פותח בניו-אינגלנד באמצע המאה ה-19 והוצג לראשונה בשנת 1849. מספר אנשים טענו לבעלות על פיתוחו, אך לבסוף הוכר ג'ון ס.
תחילה פותח והשתרש המופע המשובץ וגוונים אחרים פותחו לאחר מכן.
גזע זה הפך תוך זמן קצר לפופולרי ביותר.
למעשה, עד למלחמת העולם השנייה לא היה שני לו בקצב ההתפשטות בארצות הברית וזאת בשל תכונות מעולות כעמידות, פוריות גבוהה, יכולת הטלה מעולה וטיב הבשר.
פלימות' רוק הוא גזע גדול, בעל גב ארוך וחזה רחב.
לגזע עור רגליים צהוב, פניו ותנוכי אזניו של הפלימות' רוק אדומים, כמו גם כרבולתו הישרה, הבודדת.
מקורו צהוב בהיר ועיניו נוטות לכתום.
נוצותיו נתלשות בקלות והנוצות התחתונות והאחוריות פלומתיות, כנוצות אפרוח.
לנקבות בטן גדולה ומלאה, סימן ליכולת הטלה רבה.
הן הזכרים והן הנקבות בעלי אופי נוח ורגוע והם מסתדרים היטב עם בני אדם ובעלי חיים אחרים, כגון חיות מחמד.
לנקבות נטייה לדגרנות והן אמהות טובות.
לגזע זה קיימת גם גרסת בנטם מוקטנת, שממדיה כחמישית מממדי הגזע המקורי.
ישנם שמונה מופעי צבע שונים המוכרים באגודות מגדלים שונות ברוב העולם, למעט באוסטרליה, שם מוכרים שני סוגים של מופע משובץ (Barred) - משובץ כהה ומשובץ בהיר.
רשימת המופעים המוכרים בעולם (בייחוד בארצות הברית, בריטניה וקנדה):
תרנגולות הפלימות' רוק הן מטילות מצטיינות, ביציהן גדולות וצבען נע מגוון קרם עד חום בהיר, הנקבות מטילות גם בחורף אך במספרים נמוכים יותר.
כמות הביצים נעה בין 200 ל-280 בשנה.
+ פלימות' רוק בגרסת בנטם זכר 1 ק"ג נקבה 900 גרם
הפליימות' רוק נחשב לגזע בעל יכולות הטלה מרשימות יחסית.
כושר ההטלה שלו הוא כ-250 ביצים בשנה בממוצע.
זאת כאשר כל ביצה שוקלת בממוצע 70 גרם (גודל L).
בזכות כושר ההטלה שלו שבה יחד עם צריכה נמוכה יחסית של אוכל, הוא הפך בשנים האחרונות לגזע מאוד נפוץ בבתים פרטיים של אנשים בישראל.
מחוז פלינטשייר הוא מחוז בצפון-מזרח ויילס, הממלכה המאוחדת.
המחוז נוצר בשנת 1996 בעיקר על בסיס נפת אלין ודי סייד (Alyn and Deeside) ונפת דלין (Delyn) של מחוז קלוויד (Clwyd).
פלינטשייר, מחוז רקסהאם ודנבישייר הם שלושת המחוזות שנוצרו בשנת 1996 עם פיצול מחוז קלוויד, הם מהווים את הפינה הצפון-מזרחית של ויילס.
במחוז מתגוררים כ-152,500 תושבים כשבירתו היא העיר מולד (Mold).
מחוז פלינטשייר גובל בצידו המזרחי עם אנגליה (מחוז צ'שייר).
מכיוון מערב המחוז גובל עם מחוז דנבישייר ומדרום הוא גובל עם מחוז מחוז רקסהאם.
מלבד עיר הבירה מולד שמנתה 9,568 תושבים ב-2001, הערים והעיירות העיקריות הן קונאס קווי (Connah's Quay) עם 17,500 תושבים, באקלי (Buckley) עם 14,568 תושבים, פלינט (Flint) עם 12,804 תושבים, קרוויס (Caerwys) עם 10,315 תושבים והוליוול (Holywell) עם 5,794 תושבים.
בנוסף לאלו, באזור שפך נהר הדי במזרח המחוז, ישנו אזור המאחד מספר עיירות יחד ונקרא "הדי סייד" (Dee Side; לצד נהר הדי) באזור זה ישנם כ-50,000 תושבים בעיירות השונות (באזור זה נכללת גם קונאס קווי).
וילדאן פלין קרהאן (בטורקית: Vildan Pelin Karahan; נולדה ב-7 באוקטובר 1984) היא שחקנית טורקייה.
היא הייתה ידועה מספר שנים בשם הנישואין שלה "פלין בקירוגלו", אבל לאחר שהתגרשה, היא חזרה לשם נעוריה.
פלין קרהאן נולדה ב-1984 באנקרה שבטורקיה.
היא למדה בבית הספר היסודי Arı College, וסיימה את חטיבת הביניים חלקית בבית הספר Gaziosmanpaşa באנקרה, ובבית הספר Ödemiş.
היא סיימה את לימודיה בגימנסיה של סוקולו מהמט פאשה ולאחר מכן באוניברסיטת Anadolu.
בתחילת הקריירה שלה, היא השתתפה בפרסומת של קוקה-קולה וקארפור.
היא גילמה את דמותה של אסלי זייבק בסדרת הנעורים "Kavak Yelleri", ששודרה בערוץ הטורקי Kanal D בשנים 2007 - 2011.
ב-2012, היא החלה לשחק בתור מיהרימה סולטאן בסדרה המצליחה "הסולטאן", שמגוללת את קורות שלטונו של סולימאן המפואר.
קרהאן הייתה נשואה למאמן הכושר ארדינץ' בריקוגלו מ-2011 עד 2013. ב-24 ביוני 2014, היא נישאה לבדרי גונטאי.
פלינט היא עיר במדינת מישיגן שבארצות הברית, המשמשת כבירת מחוז ג'נסי, והיא העיר הגדולה ביותר בו.
היא ממוקמת על יד נהר פלינט, במרחק של 106 קילומטרים צפון-מערבית לדטרויט.
היא גם העיר הגדולה ביותר באזור המרכזי של חצי האי התחתון המרכיב את מדינת מישיגן.
בשנת 2020 מנתה אוכלוסיית פלינט 81,252 נפש, והערכת מספר תושבי במטרופולין העיר ביולי 2016 עמדה על 408,615 נפש.
בפלינט הקים בשנת 1908 ויליאם דוראנט את חברת ג'נרל מוטורס.
החל משנת 2014 סובלים תושבי פלינט מהרעלת עופרת במי השתייה של העיר לאחר ששאיבת המים הוחלפה מאגם הורון לנהר הפלינט, דבר שהוביל להופעת קורוזיה בצנרת האספקה.
בינואר 2016 הכריז מושל מישיגן, ריק סניידר, על מצב חירום בעיר לאחר שלמעלה מ-8,600 ילדים ובני נוער נחשפו לעופרת במי השתייה של העיר מאז 2014. מצב חירום לאומי הוכרז על העיר והחלה מעורבות של הממשל הפדרלי.
העיר הייתה ידועה בהיסטוריה שלה כחלק מתעשיית הרכב העולמית, בזכות מפעלי ההרכבה של חברת ג'נרל מוטורס.
תלונות החברה שהמים המזוהמים הורסים לה את הציוד והתוצרת הוחלפו המים בשימושה לנקיים אך התושבים המשיכו לשתות את מה שהיה בברז.
למרות זאת נסגרו מפעלי הרכב.
כיום חיים בפלינט בעיקר אנשים עניים, מובטלים וחולים.
תושבים נודעים בולטים אשר נולדו בפלינט כוללים את:
בטי קרטר (נולדה ב-1930) - מוזיקאית וזמרת ג'אז אמריקאית
מייקל מור (נולד ב-1954) - במאי קולנוע וסופר אמריקאי
סנדרה ברנרד (נולדה ב-1955) - קומיקאית, שחקנית, סופרת וזמרת יהודייה אמריקאית
קרול יאגר (נולדה ב-1960) – האישה השמנה והכבדה ביותר בעולם
טרי קרוז (נולד ב-1968) - שחקן אמריקאי, קומיקאי ושחקן NFL לשעבר
פלימות' וליאנט היא מכונית סלון אשר הוגדרה בארצות הברית כמכונית קומפקטית, אשר יוצרה על ידי חטיבת "פלימות'" בתאגיד המכוניות קרייזלר האמריקאי בין השנים 1960–1976.
בנוסף לייצור הדגם בארצות הברית דגמי ה"פלימות' וליאנט" יוצרו: בארגנטינה, אוסטרליה, ברזיל, קנדה, פינלנד, מקסיקו, ניו זילנד, שוודיה, פינלנד, דרום אפריקה ושווייץ.
דגמי ה"פלימות וליאנט" שווקו בישראל ונחשבו כרכבי יוקרה וסטטוס.
במדינת ישראל, בסוף שנות ה-60, הונפק דגם ה"פלימות' וליאנט" (דור שלישי) לאלופי צה"ל כרכב שירות ושרד.
2 דלתות - הרדטופ (קופה)
(קיימת גרסת מכונית כמעט זהה, אשר יוצרה על ידי חטיבת דודג', בקרייזלר, הקרויה: דודג' דארט)
פלימות' פלאזה היא מכונית סלון אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1954–1958.
פלימות' דה לוקס היא מכונית משפחתית גדולה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1946–1950.
בשנת 1949 עבר הדגם מתיחת פנים משמעותית, במרכב, מארז ומנוע.
בסיס הגלגלים ואורך הרכב שונו משמעותית.
פלימות' רליאנט היא מכונית משפחתית גדולה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1981–1989.
הדגם הכמעט זהה לדגם ה"פלימות' רליאנט" של חברת קרייזלר בין השנים 1981–1989 היה ה"Dodge Aries".
יוצרו 978,640 יחידות מדגם ה-Dodge Aries.
פלימות' 30U היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1930.
סך הכול יוצרו 76,940 יחידות.
פלימות' מודל Q היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1928. סך הכול יוצרו 66,097 יחידות.
פלימות' מודל PA היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1931.
פלימות' ניו-פיינר היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1932.
סך הכול יוצרו 83,910 יחידות.
פלימות' קרנברוק היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1951–1953.
בשנת 1953 עבר דגם ה"פלימות' קרנברוק" מתיחת פנים יסודית.
2 דלתות - הרדטופ קופה
פלימות' היא עיר במחוז פלימות' במסצ'וסטס, ארצות הברית.
פלימות' היא מקום מושבת פלימות' שנוסדה בשנת 1620 על ידי עולי הרגל, נוסעיה של הספינה המפורסמת מייפלאואר.
פלימות' היא היישוב הראשון שהוקם בניו אינגלנד ובארצות הברית בכלל.
העיר הייתה מקום התרחשותם של כמה אירועים בולטים בתולדות ארצות הברית, ביניהם חג ההודיה הראשון.
פלימות' הייתה בירת מושבת פלימות' מאז היווסדה ואז מיזוגה של המושבה עם מושבת מפרץ מסצ'וסטס בשנת 1691. פלימות' נקראה על שם פלימות' האנגלית, ממנה הפליגה המייפלאואר בדרכה לאמריקה.
פלימות' היא העיר הגדולה ביותר במסצ'וסטס לפי שטח.
על פי הערכת אוכלוסין לשנת 2014, העיר בת 58,217 תושבים.
פלימות', לצד העיר ברוקטון היא אחת משתי בירות מחוז פלימות'.
פלימות' ממוקמת כ-64 ק"מ דרומית לבוסטון באזור של מסצ'וסטס הידוע כחוף הדרומי.
במהלך המאה ה-19 העיר הייתה מרכז משגשג של ייצור חבלים, דיג ומשלוח.
בעבר הייתה בעיר החברה הגדולה ביותר בעולם ליצור חבלים, חברת פלימות' קורדייג'.
הנמל עודנו פעיל, אולם נכון לתחילת המאה ה-21 התעשייה המרכזית של העיר היא תיירות.
שדה התעופה המונציפיאלי של פלימות' משרת את העיר ויש בה את המוזיאון הוותיק ביותר בארצות הברית, מוזיאון פילגרים הול.
לעיר ערך היסטורי רב בארצות הברית.
אירועים בהיסטוריה של פלימות' הפכו לחלק מהאתוס של ארצות הברית, בייחוד סלע פלימות', האבות העולים וחג ההודיה הראשון.
העיר עצמה היא מקום תיירותי פופולרי במהלך חג ההודיה.
פלימות' היא גם ביתו של אולד קולוני קלאב, אחד ממועדוני הגברים הוותיקים ביותר בעולם.
טרם הגעתם של הצליינים היה באזור העיר פלימות' של ימינו כפר בשם פאטוקסט, כפר בן 2,000 תושבים של שבט ומפנוג.
חוקרים אירופאים ביקרו באזור פעמיים עוד טרם הקמת מושבת פלימות'.
בשנת 1605 הפליג סמואל דה שמפלן לפלימות' הארבור והעניק לו את השם פור סן לואי.
קפטן ג'ון סמית', מנהיג מושבת ג'יימסטאון, חקר חלקים ממפרץ קייפ קוקד; מקובל כי סמית' הוא זה שהעניק לאזור את השם ניו פלימות'.
שתי מגפות התחוללו בחופי ניו-אינגלנד, ב-1614 וב-1617. יש המשערים שהם הגיעו מדייגים בריטים וצרפתיים שיצאו אל החוף.
במגפה מתו בין 90%–95% מבני שבט ומפנוג.
היעלמותו של השבט מהאזור פינתה אותו עבור עולי הרגל.
בנוסף, משמעות הדבר היא שהילידים ששרדו התקשו להתנגד לנוכחותם באזור.
פלימות' שיחקה תפקיד חשוב בהיסטוריה הקולוניאלית האמריקאית.
העיר הייתה המקום בו עגנה מייפלאואר בסיום מסעה הראשון והיא המיקום המקורי של מושבת פלימות'.
פלימות' הוקמה בדצמבר 1620 על ידי פוריטנים אנגלים שביקשו להתנתק מהכנסייה האנגליקנית, מתוך אמונה שהכנסייה האנגליקנית לא סיימה את הרפורמציה הפרוטסטנטית.
היום ידועים המתיישבים הראשונים בשם "צליינים", מונח שטבע ויליאם ברדפורד.
המייפלאוור עגנה ב-11 בנובמבר 1620 במה שלימים נקרא נמל פרובינסטאון שבמסצ'וסטס.
הספינה הייתה בדרכה לנהר ההדסון שליד מנהטן שהייתה אז חלק ממושבת וירג'יניה, אך לבסוף עגנה בניו אינגלנד.
טרם רדתם חתמו המתיישבים על אמנת המייפלאואר, מתוך מטרה להסדיר מראש את ההתארגנות השלטונית בהתיישבות.
האמנה מכריזה נאמנות לכתר הבריטית לצד אוטונומיה שלטונית של המתיישבים.
המתיישבים חקרו חלקים שונים של קייפ קוד, ולבסוף חיפשו מקום מתאים להתיישבות קבע במערב מפרץ קייפ קוד.
בסופו של דבר הגיעו אל פלימות' הארבור ב-17 בדצמבר של אותה שנה, ולאחר כמה ימים של מדידות נבחר מקום התיישבות הקבע.
הצליינים ירדו רשמית ב-21 בדצמבר 1620. באופן מסורתי נאמר כי הצליינים ירדו לקרקע באזור פלימות' רוק, אם כי אין עדות היסטורית המוכיחה זאת.
המתנחלים כינו את המושבה שלהם "פלימות'" על שם עיר נמל גדולה בעלת אותו שם בדבון שבאנגליה (פלימות' האנגלית נקראה כך משום שהיא שוכנת בפיו של נהר פלים).
עד תחילת המאה ה-19 הייתה פלימות' עיר חוף מבודדת יחסית, שכלכלתה תלויה בעיקר בדיג ובמשלוח.
במהלך המאה ה-19 הפכה העיר למרכז אזורי של בניית ספינות ושל דיג.
בשנת 1824 נוסדה בעיר חברת פלימות' קורדייג', שהפכה ליצרן הגדול בעולם של חבלים וחוטים.
החברה שגשגה עד שנות ה-60 של המאה ה-20, אלא שבשנת 1964 נסגרה החברה בשל התחרות הקשה עם יצרני חבלים וסיבים סינתטיים.
המפעל המשופץ הוא ביתם של משרדים רבים, מסעדות וחנויות, וידוע כמרכז קורדייג'.
החל משנות השבעים הפכה פלימות' לנגישה יותר לבוסטון בעקבות סלילת כבישים, נתיבי אוטובוסים וכן רכבות משופרות והיא הפכה עם השנים למרכז כלכלי ותיירותי חשוב בחוף הדרומי.
נוסף לכך, עלויות הקרקע הזולות בעיר ושיעורי המס הנמוכים בה היוו תמריץ להגירה לעיר ואוכלוסיית העיר צמחה עם השנים: ב-1970 התגוררו בעיר 18,606 תושבים לעומת 45,608 תושבים ב-1990, עלייה של 145% תוך 20 שנה.
אף על פי שמבחינת מספר תושבים עברה פליימות' מספר ערים במסצ'וסטס עם השנים היא עודנה נחשבת כעיירה ולא עיר והשלטון בה הוא על ידי מועצה ולא עירייה.
זו העיירה השנייה בגודלה במסצ'וסטס, כשלפניה רק פרמינגהם.
זו העירייה ה-21 בגודלה במדינה.
צפיפות האוכלוסין בעיר היא 207 איש לק"מ רבוע.
בעיר 21,250 יחידות דיור, בצפיפות ממוצעת של 85.1 לק"מ רבוע.
ההרכב הגזעי של העיר מורכב מ-93.8% לבנים, 2% שחורים או אפרו-אמריקאים, 1.8% היספנים, 0.3% ילידים אמריקאים, 0.9% אסיאתים, 0.9% מגזעים אחרים ו-1.48% משני גזעים או יותר.
בפלימות' 21,269 משקי בית, מתוכם 29.5% עם ילדים מתחת לגיל 18, 54.6% מהם הם זוגות נשואים החיים יחד, 10.8% היו בעלי משק בית ללא נוכחות של בעל, ו-30.7% לא הגדירו עצמם כמשפחה.
23.7% מכלל משקי הבית הם יחידים, ו-10.0% היו אנשים שגרים לבדם בגיל 65 ומעלה.
גודל משק הבית הממוצע הוא 2.55 וגודל המשפחה הממוצעת היא 3.04.
בעיר יש שני מוסדות להשכלה גבוהה.
לקווינסי קולג' יש קמפוס בפארק קורדייג'.
שלוחת פלימות' של הקולג' נפתחה ב-1991, והקמפוס הראשי נמצא בקווינסי.
לקארי קולג' קמפוס בקצה הצפוני של מרכז פלימות', בבניין בנק סיטיזנס.
הקמפוס נפתח ב-1994, והקמפוס הראשי שלו נמצא במילטון.
פלימות' היא עירו של בית החולים בית ישראל דיקונס-פלימות'.
בית חולים שהוקם ב-1901 הוא בית החולים הגדול ביותר באזור החוף הדרומי, והוא משרת 12 ערים במחוז פלימות' ובמחוז ברנסטבל.
בית החולים מורכב מלמעלה מ-30 מחלקות ויש בו כ-150 מיטות אשפוז.
בשל מיקומה על יד האוקיינוס האטלנטי, רמות הלחות במהלך השנה גבוהות מאוד.
הטמפרטורות הממוצעות בה להיות גבוהות יותר מאשר רוב ניו אינגלנד עקב סמיכותה לחוף.
הקיצים בדרך כלל חמים ולחים, ולעומתם החורפים הם קרים, סוערים, ולעיתים קרובות מושלגים.
החודש החם ביותר בשנה בפלימות' הוא יולי, עם טמפרטורה מרבית ממוצעת של C° 27.0 וטמפרטורה יומית מזערית ממוצעת של C° 16.4. החודש הקר ביותר בשנה הוא ינואר, עם טמפרטורה מרבית ממוצעת של C° 3.4 וטמפרטורה מזערית ממוצעת של C° 6.6−.
בדומה לשאר חלקי החוף הצפון-מזרחי, פלימות' מקבלת כמויות גדולות של משקעים בכל ימות השנה.
בממוצע מקבלים חודשי הקיץ מעט פחות משקעים מאשר חודשי החורף.
כמו ערים אחרות במסצ'וסטס, העיר חשופה מאוד למערכות מזג אוויר מסוג נור-איסטר.
העיר חשופה לפעמים לסופות הוריקן אטלנטיות ולסופות טרופיות, שעתים רחוקות מאיימות על אזור קייפ-קוד בתחילת הסתיו.
פלימות' GTX היא מכונית ספורט, בתצורת קופה אשר יוצרה על ידי "חטיבת "פלימות'" ("Plymouth (automobile)" ) בקונצרן הרכב קרייזלר האמריקאי בין השנים 1966–1971.
"פלימות' GTX" מוגדרת כ"מכונית שרירים".
דור ראשון - יוצר בשנת 1967
דור שלישי - יוצר בשנת 1971
2 דלתות - הרדטופ (דור ראשון, דור שני, דור שלישי)
2 דלתות - קבריולה (דור ראשון, דור שני).
פלימות' ברקודה היא מכונית קופה אשר יוצרה על ידי "חטיבת "פלימות'" ("Plymouth (automobile)" ) בקונצרן הרכב קרייזלר האמריקאי בין השנים 1964–1974.
דגמי "פלימות' ברקודה" יוצרו בארצות הברית ובקנדה ומוגדרים "מכוניות פוני".
דגמי ה"פלימות' ברקודה" קרויים על שם דג הברקודה בעל הגוף דמוי הטורפדו.
2 דלתות - פסטבק קופה ("Fastback" )
פלימות' סובורבן הוא מגוון סוגי מכוניות סטיישן מתוצרת חטיבת "פלימות'" בקונצרן הרכב האמריקאי קרייזלר אשר יוצרו בין השנים 1949–1978.
2 דלתות + חצי דלת אחורית (החלון האחורי יורד לחלק התחתון של הדלת אשר נפתחת בחלקה התחתון - דור שני).
4 דלתות + דלת אחורית (דור ראשון: החלון האחורי מתקפל כלפי מעלה, הדלת נפתחת בחלקה התחתון בלבד, דור שני: החלון האחורי יורד לחלק התחתון של הדלת אשר נפתחת בחלקה התחתון, דור שלישי: דלת אחורית נפתחת לצד או בחלקה התחתון בלבד).
מערכת קירור מנוע: 3.75 גלון
מערכת חשמל - 6 וולט, גנרטור - 40 אמפר
דגמים "פלימות' סובורבן" - דור שני
דגמי "פלימות' סובורבן" היוו חלק מדגמי "Fury Suburban"
פלימות' קונקורד היא מכונית קופה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1951–1952.
2 דלתות - פאסטבק סדאן .
3 נוסעים במושבים הקדמיים בלבד (בדגמי קופה).
6 נוסעים בדגמי פאסטבק (3+3).
מחיר היחידה דגם פאסטבק סדאן בשנת 1951 בארצות הברית עמד על 1,673 דולר.
שמשת חלון קדמי - 2 חלקים סימטריים.
פלימות' סבוי היא מכונית סלון אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1954–1964. מעצב הסדרה היה וירג'יל אקסנר.
4 דלתות - סדאן (דור ראשון, דור שני, דור שלישי, דור רביעי, דור חמישי)
2 דלתות - קופה (דור ראשון, דור שני, דור שלישי, דור רביעי, דור חמישי)
2 דלתות - הרדטופ (דור שני, דור שלישי, דור רביעי)
4 דלתות - הרדטופ (דור שני, דור שלישי, דור רביעי)
2 דלתות - סטיישן (דור ראשון, דור שני)
4 דלתות - סטיישן (דור שלישי, דור רביעי, דור חמישי)
פלימות' פרוולר היא מכונית רודסטר בסגנון רטרו, אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1997, ובין השנים 1999–2002 יוצרה על ידי דיימלר-קרייזלר).
בין השנים 2001-2002 הדגם היה קרוי קרייזלר פרוולר.
סך הכול יוצרו 11,702 יחידות (8,532 יחידות בגרסת "פלימות' פרוולר", ו-3,170 יחידות בגרסת "קרייזלר פרוולר").
מכירות דגמי "פלימות' פרוולר" ו-"קרייזלר פרוולר"
מחיר "פלימות' פרוולר" בארצות הברית
פלימות' סופרבירד היא "מכונית שרירים" ("Muscle car" ), לשימוש רחוב או ל"מרוצי דראג" ("Drag racing" ), בתצורת מכונית ספורט אשר יוצרה על ידי "חטיבת "פלימות'" ("(Plymouth (automobile") בקונצרן הרכב קרייזלר האמריקאי בשנת המודל 1970 (החל מ-22 באוקטובר 1969).
יצור היחידה הראשונה מדגם "פלימות' סופרבירד" - 22 באוקטובר 1969.
מחיר היחידה - 4,298 דולר (בארצות הברית, נכון לתאריך 23 בספטמבר 1969).
פלימות' לייזר היא מכונית ספורט בתצורת קופה, 3 דלתות, אשר יוצרה על ידי "חטיבת "פלימות'" ("Plymouth (automobile)" ) בקונצרן הרכב קרייזלר האמריקאי בין השנים 1989–1994 (משנת המודל 1990) בארצות הברית.
"RS Turbo" (מנוע מגדש טורבו).
מכירות "פלימות' לייזר" (לפי שנת המודל)
פלין ג'יימס רובינסון היה כדורסלן אמריקאי, אשר שיחק בליגות ה-NBA וה-ABA בין השנים 1966–1974. בעונת נבחר להשתתף במשחק האולסטאר של ה-NBA כשחקן מילווקי באקס, בעונת זכה עם לוס אנג'לס לייקרס באליפות ה-NBA, ולאורך 7 עונותיו בליגה רשם ממוצעים כוללים של 14.5 נקודות, 3.1 אסיסטים ו-2.6 ריבאונדים למשחק.
רובינסון נולד בעיר מרפיסבורו שבאילינוי, ובשנת 1961 החל ללמוד ב"מכללת קספר" אשר בקספר, ויומינג.
לאחר שנה אחת עבר לאוניברסיטת ויומינג אשר בעיר לאראמי, ובשלוש עונותיו בקבוצת הכדורסל שלה קלע 26.3 נקודות בממוצע למשחק.
בדראפט ה-NBA 1965 נבחר רובינסון בבחירה ב-15, על ידי סינסינטי רויאלס, והצטרף אליה שנה לאחר מכן.
לאחר עונה אחת בסינסינטי הועבר בטרייד לשיקגו בולס, בתמורה לגאי רוג'רס, ובעונתו המלאה היחידה בשיקגו שימש כשחקן חמישייה קבוע, ותרם 16.0 נקודות בממוצע למשחק.
בפלייאוף הוביל רובינסון את קלעי קבוצתו עם 20.2 נקודות למשחק, כולל משחק של 41 נקודות במשחק השלישי של סדרת הסיבוב הראשון בו הפסידו מול לוס אנג'לס לייקרס.
בנובמבר 1968, לאחר כעונה וחצי עם הבולס, הועבר בטרייד למילווקי באקס תמורת בוב לאב ובוב וייס.
עד לסיום עונת , אשר הייתה הראשונה בתולדות המועדון, הוביל את קלעי הקבוצה עם ממוצע של 20.3 נקודות למשחק.
בעונה העוקבת נבחר להשתתף במשחק האולסטאר של ה-NBA, והוליך את מילווקי לצדם של שחקני הרוקי כרים עבדול-ג'באר ובוב דאנדרידג' להעפלתה הראשונה לשלב הפלייאוף, עם שיאי קריירה של 21.8 נקודות ו-5.5 אסיסטים בממוצע למשחק.
בפלייאוף 1969 הודחו הבאקס בגמר האזור המזרחי, בתוצאה 1–4, על ידי האלופה שבדרך ניו יורק ניקס.
לקראת עונת נשלח בטרייד בחזרה לסינסינטי רויאלס, בתמורה לרכז הוותיק אוסקר רוברטסון, ובקיץ 1971 נשלח בטרייד נוסף ללייקרס, בתמורה לבחירת דראפט עתידית.
בעונת רשמו הלייקרס את מאזן הניצחונות הגבוה בתולדות הליגה (69–13), כולל רצף של 33 ניצחונות רצופים, וזכו באליפות ה-NBA לאחר שגברו על הניקס בסדרת הגמר (4–1).
לאורך העונה שימש רובינסון כמחליפם מהספסל של הגארדים ג'רי וסט וגייל גודריץ', ובפלייאוף הוביל את שחקני הספסל של הקבוצה עם ממוצע של 6.4 נקודות למשחק.
בדצמבר 1972 נשלח בטרייד לבולטימור בולטס.
בעונת 1973/1974, אשר הייתה האחרונה בקריירה שלו, שיחק תחת המאמן וילט צ'מברלין בקבוצת סן דייגו קונקיסטדורס מליגת ה-ABA.
ב-23 במאי 2013 נפטר רובינסון כתוצאה ממיאלומה נפוצה, בגיל 72.
פלימנרכוס (שם מדעי: Pallimnarchus) הוא סוג של זוחל גדול מתת-משפחת המקוסוכיניים שבמשפחת התניניים, אשר חי באוסטרליה של תקופת הפליוקן והפליסטוקן.
הוא תואר ב-1886 בידי החוקר צ'ארלס וולטר די ויס ופירוש שמו הוא הרכב של שלושה מילים: "Pan, "Limnos" ו-"Archon" שפירושם: "השליט של כל הביצות".
תנין זה התגלה בשטח המאובנים ריברסליי שבצפון קווינסלנד, באזור בו התגלו יצורים פרהיסטוריים שונים.
תנין זה הגיע לאורך של מעל 5 מטרים כך שהיה טורף-על באוסטרליה בדומה לתנין הים (שהתקיים במשך הפליסטוקן) לצד טורפי-על כמו הקווינקנה והמגלניה ואריה הכיס.
הוא היה בעל מבנה לסתות רחבות מאוד עם שיניים חרוטיות עבות שהותאמו לנגיסה חזקה.
מאפיינים אלה התאימו למארב חרישי לטרף והריגה מהירה.
מבנה זה היה יכול לעזור לו לטרוף אפילו דיפרוטודונים צעירים או חלשים.
פלימות' סטנדרט (באנגלית : Plymouth Standard) היא מכונית משפחתית גדולה מתוצרת חטיבת "פלימות'" בתאגיד המכוניות קרייזלר האמריקאי אשר יוצרה בין השנים 1935–1933 בארצות הברית.
פלימות' קראוול (באנגלית : Plymouth Caravelle) היא מכונית משפחתית גדולה אשר יוצרה על ידי "חטיבת "פלימות'" ("Plymouth (automobile)" ) בקונצרן הרכב האמריקאי קרייזלר בין השנים 1988–1983.
שמו של הרכב היה בהשראת המילה "Caravel" (בעברית : קרוולה), ספינת מפרש מהמאה ה-15 ששימשה את ממלכת פורטוגל, הספינה התאפיינה בזכות מהירותה וזריזותה
פלימות' דאסטר (באנגלית : Plymouth Duster) היא מכונית קופה מתוצרת "חטיבת "פלימות'" ("Plymouth (automobile)" ) בקונצרן הרכב האמריקאי קרייזלר אשר יוצרו בין השנים 1976–1969 (דגם 1970) בארצות הברית וקנדה.
דגמי V8 צילינדרים הוגדרו כמכוניות שרירים.
2 דלתות - פאסטבק קופה
סדרות "פלימות' דאסטר" (לפי שנת הדגם)
פלימות' ריידרס היא קבוצת כדורסל אנגלית מהעיר פלימות', המשחקת בליגת העל הבריטית בכדורסל.
פלימות' ריידרס היא קבוצת כדורסל מקצועית שבסיסה בפלימות' באנגליה.
נבחרת פלימות 'ריידרס מתמודדת בליגת הכדורסל הבריטית (BBL), תחרות הכדורסל הראשונה במדינה – ומשחקת את משחקי הבית שלה בפלימות' ביתנים.
המועדון הוקם בשנת 1983 באמצעות מיזוג בין שני מועדוני כדורסל מקומיים והמשיך להיות הקבוצה המכהנת והמצליחה ביותר בליגה 1 בליגה הלאומית של ה-EBL.
בין השנים 1996–2004 זכו פלימות' ריידרס בשש תחרויות שונות, כולל שלושה תארים בפלייאוף של ליגת הכדורסל והגביע הלאומי בשנת 2004. לאחר שנים ששלטו בליגת העל (BBL), בשנת 2004 הוזמנו ריידרס להתחרות ברמה הגבוהה ביותר במדינה, ליגת הכדורסל הבריטית בה הם קבעו לעצמם מוניטין רב.
כמו רוב הקבוצות בבריטניה גם הריידרס שיחקו רק במפעלים מקומיים והם: ליגת העל הבריטית, גביע הליגה (הבריטי) וגביע המדינה הבריטי הם זכו בכל המפעלים.
פלין אלן הוא שחקן אנגלי.
פלין אלן נולד ב-5 במרץ 2003 בלונדון, אנגליה.
את הופעת הבכורה שלו במשחק הוא עשה בשנת 2010 בסרט הקצר, "The Theory".
בשנת 2012 שיחק בסרטו העלילתי הראשון, "The Eschatrilogy: Book of the Dead", בבימויו של דמיאן מורטר.
לאחר מכן שיחק במספר רב של סרטים קצרים אחרים.
בשנת 2015 שיחק בסרט האימה "רוברט", בהשראת הסיפור של רוברט הבובה .
בשנת 2018 שיחק בסרט הקולנוע "שבעה ימים באנטבה".
שנה לאחר מכן שיחק בתפקיד ראשי בסרט הקולנוע "הילד האחרון".
בשנת 2021 שיחק בסרט הקולנוע "A Suburban Fairytale" לצד טומי נייט.
פלינט בלש הזמן (ביפנית: 時空探偵ゲンシクン, בתרגום: בלש הזמן-חלל גנשי-קון, באנגלית: Flint the Time Detective) היא אנימה יפנית המבוססת על מאנגה מאת הידאקי סונודה ואקירה יאמאוצ'י, הונפשה כאנימה על ידי Group TAC ושודרה משנת 1998 עד שנת 1999.
בישראל הסדרה שודרה בשנת 2001 בערוץ Fox Kids בדיבוב לעברית.
הסדרה מתרכזת סביב הרפתקאותיו של פלינט ראש סלע, ילד מהתקופה הפרהיסטורית שקם לתחייה מהמאובן שלו והפך לבלש הזמן של משטרת הזמן, אם כי כישורו כבלש מפוקפק.
בדומה לחוש-חש הבלש, חלק ניכר מהחשיבה הכבדה נעשית על ידי חבריו של פלינט שרה וטוני גודמן שמלווים אותו בהרפתקאותיו.
פלינט, לעומת זאת, משך את כובד משקלו בקרב כאשר היה נלחם בעזרת אביו רוקי ראש סלע שתחייתו החלקית הותירה אותו סלע מדבר חי עם פנים.
רוקי, שעוצב לגרזן אבן עבור פלינט, שימש את פלינט כנשק יציב וגם כיועץ, האחרון בקרב ומחוצה לו.
תפקידו של פלינט כבלש זמן היה לחזור אחורה בזמן ולשכנע את ממירי-הזמן, יצורים חמודים וניתנים לאספנות להתחבר אליו כדי להגן על ציר הזמן.
בדרך כלל, הוא נלחם נגד פטרה פינה ומקורביה דינו ומיט, משרתיו של אדון האופל.
אדון האופל עצמו ביקש להשתמש בכוחותיהם של משמרות הזמן כדי לפלוש לארץ הזמן, ממלכת הבית של היצורים שממנה פיזר אותם.
בדומה לפוקימון או דיג'ימון, ממירי הזמן הוא יצורים קטנים וחמודים שיכולים "לשנות צורה" לצורות חזקות הרבה יותר לזמן מה לפני שהם חוזרים.
זה בדרך כלל לבש שתי צורות: צורה רעה (שמקורה בחותמת "פטרה", סימן "מחשבתן" או קסם של אדון האופל) שנקראת צורת רשע וצורה טובה שהועלתה על ידי פלינט וצוותו שנקראת צורת מאסטר (בעברית: רב-ממירים).
פלינט ראש סלע - גיבור הסדרה, ילד מערות מהתקופה הפרהיסטורית, לאחר שאובן בידי פטרה פינה יחד עם אביו כשהם שגילו את ממירת הזמן "עופיפה", הוחזר לחיים בידי דוקטור ברנרד גודמן ונהיה לבלש זמן.
שרה גודמן - ילדה מהמאה ה-25, אחיינתו של דוקטור גודמן ואחותו התאומה של טוני, מצטרפת לפלינט במשימותיו.
טוני גודמן - ילד מהמאה ה-25, אחיינו של דוקטור גודמן ואחיה התאום של שרה, מצטרף לפלינט במשימותיו.
רוקי ראש סלע - אביו של פלינט, לאחר שאובן בידי פטרה פינה יחד עם פלינט, דוקטור גודמן לא הצליח להחזירו כבן אנוש ונשאר מאובן, הפך לכלי הנשק של פלינט וליועץ שלו, כשפלינט מתקיף הוא אומר "בלגן ראש סלע!".
דוקטור ברנרד גודמן - דודם המדען של שרה וטוני אשר החזיר לחיים את פלינט ועופיפה.
ברנרד מאוהב בג'יליאן ומביא ממיר זמן מהמעבדה שלו לעת הצורך.
שולה - רובוט קטן דמוי פטרנודון אשר מצטרף לפלינט במשימותיו.
כאשר הם אוספים ממיר-זמן מתקופה שונה הוא משתמש בקרן מחיקת זיכרון על מנת להשכיח את מעשי הממירים בידי הדמויות שפגשו את פלינט וחבריו.
ג'יליאן גריי - המפקדת של משטרת הזמן, היא שולחת את פלינט וחבריו למצוא את הממירים בתקופות שונות בהיסטוריה.
מושא אהבתו של דוקטור גודמן.
מרלוק הולמס - בלש במשטרת הזמן וצאצא למשפחת ערפדים ומאוהב בשרה.
הוא יוצא למשימותיו יחד עם הממירה "שבי" אשר מאוהבת בו.
שמו מבוסס על "שרלוק הולמס".
אדון הזמן - איש חכם וזקן השומר על ארץ הזמן וצופה במשימותיו של פלינט כשהוא יושב על חזיר מעופף.
הוא נוהג לעדכן את ג'יליאן על כל ממיר-זמן שנמצא בזמן כלשהו.
אדון האופל - הבוס של פטרה פינה, ואחד הנבלים הראשיים אשר גר בארץ הפחד, יש לו שיער כחול והוא לובש מסכה על פניו.
הוא אחראי לפיזור הממירים ולגירושם מארץ הזמן לזמנים שונים.
הוא גם הפך 4 פרחים ל-4 ממירים מרושעים.
בפרק האחרון, לאחר מתקפה של פלינט, המסכה נפלה ואדון האופל נחשף כילד, לאחר שהשעון בארץ הזמן התחדש, אדון האופל חזר לארץ הפחד.
פטרה פינה - אחת מהנבלים המרושעים בסדרה.
פטרה פינה היא האויבת העיקרית של משטרת הזמן כאשר היא גונבת ועושה תחבולות ברחבי הזמן, יש לה חותמת פטרה אשר היא שמה בממיר זמן כדי שיגדל לצורת הרשע שלו.
פעם היא הייתה ילדה למשפחה עשירה אולם נמאס לה שאמה משתלטת עליה, לכן היא ברחה מהבית ועוברת לחיי הפשע.
כמו כן היא מחופשת למורה בשם "גברת אני יודעת" בכיתה שבה פלינט, טוני ושרה לומדים, שם היא נותנת לתלמידים שלה שיעורי בית רבים ומבחנים קשים.
דינו - צלופח ממעבדת ניסויים שפטרה פינה שחררה והפכה אותו לאדם ולאחד העוזרים שלה.
כמו כן, בבית הספר הוא מחופש למורה לחברה.
מיט - צפרדע ממעבדת ניסויים שפטרה פינה שחררה והפכה אותו לאדם ולאחד העוזרים שלה.
כמו כן, בבית הספר הוא מחופש למנהל.
סופר נינג'ה - נינג'ה אשר נלחם עם פטרה פינה ועוזריה, אולם פרש לאחר שהובס בידי רב-קוקוס, רב-מוסבי ורב-משפך.
מחשבתן - ממיר מרושע דמוי שדון אשר הופיע בתור החותמת של פטרה.
הוא החליף את סופר נינג'ה לאחר שהאחרון פרש, יש לו בעל שליטה שלילית על ממירים ואנשים.
נסקל - ממיר מרושע דמוי ציפור אשר החליף את המחשבתן.
אומיניטו - ממיר מרושע דמוי פטריה אשר משתמש במתקפות של משחקי וידאו.
ממירי הזמן הם יצורים אשר חיו בארץ הזמן אך התפזרו לכל מיני מקומות ברחבי הזמן בגלל מתקפה של אדון האופל.
לכל אחד מהם יש כוח מיוחד במינו ויכולים להשתנות אפילו לרב-ממירים.
עופיפה - ממירת זמן דמוית פינגווין עם כנפיים, בעלת יכולת לגרום לאנשים לאהוב.
היא נמצאה בתקופה הפרהיסטורית עם פלינט ורוקי, ומצטרפת אליהם למשימותיו של פלינט כבלש זמן.
ג'וק-קישקוש - ממיר זמן דמוי פסל, בעלת יכולת לגרום לאנשים לרקוד.
הוא נמצא בתקופת המאה ה-2 לספירה ביפן בה שולטת המלכה הימיקו.
אלדורה - ממירת זמן דמוית נחש, בעלת יכולת להפוך דברים לזהב.
היא נמצאה בתקופת באמריקה הלטינית של המאה ה-16 בפלישת הקונקיסטאדור.
טאלן - ממירת זמן דמוית שועל בעלת יכולת להיכנס מספרי אגדות וגם לצאת מהם.
היא נמצאה ביפן בשנת 794 לספירה עם מורסקי שיקיבו.
מוסבי - ממיר זמן דמוי פילון בעל יכולת להקפיא דברים באמצעות חדקו, הוא נמצא ברוסיה בשנת 1812 שם נפוליאון בונפרטה פלש לארצם.
קוקוס - ממיר זמן דמוי ביצה בעל יכולת לשלוט במזג האוויר והוא עונה נכונה בשאלות של כן ולא.
הוא נמצא בשנת 1492 בידי כריסטופר קולומבוס.
בובועה - ממיר זמן דמוי בועה בעל יכולת לירות בועות וללכוד אנשים בהם.
נמצא בשנת 1592 ביפן בתקופה של אודה נובונאגה.
לינקס - ממיר זמן דמוי ספינקס בעל יכולת לחוד חידות הגיון מסובכות בידי הנחש שנמצא מעל מצחו של הממיר.
נמצא בתקופת 323 לפני הספירה במצרים העתיקה.
ארטי - ממיר זמן דמוי ציפור בעל יכולת להפוך ציורים לאמיתיים.
נמצא בידי אוגוסט רודן הצעיר.
כדרדור - ממיר זמן דמוי כדור בייסבול בעל יכולת להפוך דברים לכדורים ויכול לזרוק כדורים במהירות הבזק.
נמצא בידי בייב רות' הצעיר בתקופת ילדותו בשנת 1906 בביתו בבלטימור אשר עוזר לו להתאמן.
שבי - ממירת זמן דמוית שבלול בעלת יכולת לתת ולקחת חיים.
נמצאה בטרנסילבניה על ידי דרקולה, לאחר מכן היא התחברה עם מרלוק והפכה להיות השותפה שלו.
אלפין - ממיר זמן דמוי סנטה קלאוס בעל יכולת להפוך דברים לצעצועים.
נמצא בשנת 1651 בפריז בעונת חג המולד.
הקלפ-עפים - ארבעה ממירי זמן דמויי קלפים בעלי כוח המזכירים את שלושת המוסקטרים, הם משנים צורה לרב ממיר אחד מחובר.
הם נמצאו בשנת 2000 בטוקיו בתקופת ילדותו של דוקטור גודמן.
פלומלה - ממירת זמן דמוית סנאי בעלת יכולת ללכוד אנשים ולהפוך אותם לתמונות.
נמצאה בתקופה של לאונרדו דה וינצ'י (לפני שהחל לצייר את המונה ליזה).
עף - ממיר זמן דמוי ציפור עם מדחף על ראשו בעל יכולת לתת לאנשים כנפיים שיוכלו לעוף.
נמצא בתקופת האחים רייט הצעירים.
מואה - ממיר זמן דמוי מואי והגדול ביותר מכל ממירי הזמן.
נמצא באי הפסחא בידי ילדי האי, לאחר שהפך לרב-מואה הוא הביא את פסלי המואי לאי ושימח את הילדים.
אלקין - ממיר זמן דמוי אלקיטר (מכשיר חשמלי יפני בעבר) בעל יכולת לשלוט בחשמל.
נמצא ביפן בתקופה של היראגה גנאי.
שרירי - ממיר זמן דמוי משקולת בעל יכולת להצמיח שרירים כאשר הוא נוגע באנשים.
נמצא ביוון העתיקה בשנת 4 לפני הספירה עם אצן ששמו דיימון.
יוניטה - ממיר זמן טלפתי דמוי חד-קרן בעל יכולת לנסוע ברחבי הזמן.
הוא עוזר לאדון הזמן במשימתו.
הוא נמצא על ידי פלינט וחבריו בגרנד קניון.
ראלדו - ממיר זמן דמוי צב בעל יכולת ללכוד אנשים בתוך שריונו.
נמצא בתקופת ילדותה של פטרה פינה והפך לחבר טוב שלה.
ליפי - ממיר זמן דמוי פרח בעל יכולת להצמיח פרחים.
נמצא בתקופת המלך ארתור הצעיר.
מונק - ממיר זמן דמוי סמוראי בעל יכולת לאסוף כלי נשק.
נמצא בתקופה של סאיטו מוסאהיבו בנקי בתור עוזרו.
נומה - ממיר זמן דמוי טפיר בעל יכולת להרדים אנשים.
נמצא על ידי האנס כריסטיאן אנדרסן הצעיר.
מוזי - ממירת זמן דמוית תו מוזיקה בעלת יכולת להשמיע צלילים יפים.
נמצאה בזמן של וולפגנג אמדאוס מוצרט ולודוויג ואן בטהובן הצעיר.
עודף - ממיר זמן דמוי ארנק בעל יכולת להביא כסף רב כאשר מביאים לו לאכול טאקויאקי.
נמצא ביפן בתקופתו של קינוקוניה בונזאמון.
באגסי - ממיר זמן דמוי זחל בעל יכולת להפוך אנשים לחרקים באמצעות זכוכית המגדלת שלו.
נמצא בתקופה של ז'אן-אנרי פאבר הצעיר.
משפך - ממיר זמן דמוי פיל ואחיו של מוסבי בעל יכולת למצוא מים ולהתיז מים מחדקו.
נמצא על ידי מרקו פולו.
אגרוף - ממיר זמן דמוי דרקון סיני המומחה באמנויות הלחימה.
נמצא בהונג קונג בשנת 1972 על ידי לוחם בשם לי (המזכיר את ברוס לי).
דורון - ממיר זמן דמוי רוח עם ראש דלעת בעל יכולת להפחיד אנשים באמצעים שונים.
נמצא בתקופה של תומאס אדיסון.
צל - ממיר זמן דמוי דוב בעל יכולת להכפיל צללים.
נמצא על ידי מיאמוטו מוסאשי.
אורביט - ממיר זמן דמוי כוכב בעל יכולת לעודד, נמצא על ידי פלינט שיצא למשימתו להציל את פטרה פינה מאדון האופל.
גור מורד - פלינט ראש סלע
תרזה אליה זיסמן - שרה גודמן
יוני יהב - טוני גודמן
גדי לוי - רוקי ראש סלע / שולה / דוקטור גודמן / מיט
לירז ברגמן - עופיפה / פטרה פינה
זהר סדן - אדון הזמן / דינו / האדון האפל
דן שצברג - מרלוק הולמס / סופר-נינג'ה
טל ברוש - מחשבתן / מיט
נטע שחר - ג'יליאן גריי
אסף אבידן - דמויות שונות
פלין ריידר , נקרא גם יוג'ין פיצהרברט הוא דמות בדיונית אשר הופיעה לראשונה בסרט "פלונטר" משנת 2010. הדמות הופיעה גם בסרט הקצר "פלונטר עד עצם היום הזה" משנת 2012 ובסדרת הטלוויזיה "פלונטר: הסדרה" שעלתה לשידור לראשונה ב־2017.
הדמות מדובבת בעברית על ידי מיכאל עינב וגלעד שמואלי, ובאנגלית על ידי זאקרי לוי.
הדמות מבוססת באופן רופף על דמות הנסיך באגדה המקורית "פעמונית", פלין הוא גנב מבוקש שמחפש מקום מחבוא במגדל של רפונזל אחרי שגנב את הכתר.
כאשר הוא מגיע למגדל רפונזל מכה אותו במחבת וקושרת אותו בשיערה, היא סוחטת אותו בכך שהיא תתן לו את הכתר בתנאי שייקח אותה לראות את האורות הצפים בממלכה.
פלין מתואר כפלרטטן, בעל ביטחון עצמי, מצחיק וגנב מפוקפק.
במהלך הסרט פלין עוזר לרפונזל, שמעולם לא עזבה את מגדלה, להכיר את העולם.
בדרכם לממלכה הם מתאהבים, ובאחד מהסצנות מתגלה שפלין שינה את שמו.
הוא נולד בשם יוג'ין פיצהרברט, ובתור ילד יתום הוא אהב ספר שגיבורו נקרא פלין ריידר והחליט לשנות את שמו לדמות שהעריץ.
במהלך הסרט רפונזל משכנעת את פלין להשתמש בשמו האמיתי ואחרי שהתאהבו אמא גות'ל משכנעת את רפונזל שפלין ניסה לגנוב את שיערה ושולחת אותו לכלא.
מהכלא משחררים אותו דמויות שהוא ורפונזל פגשו במהלך המסע והוא ורפונזל שלבינתיים גילתה שהיא הנסיכה האבודה מתאחדים.
בסוף הסרט רואים שרפונזל ופלין נשארו ביחד ומתכננים להתחתן.
וולט דיסני עצמו ניסה לעבד את האגדה "פעמונית" לסרט בשנות ה-30 וה-40 אבל האגדה נחשבה קטנה מידי והפרויקט נזנח.
הבמאים נייתן גרנו ובירון הווארד החליטו שלמרות שבאגדה המקורית רפונזל מתאהבת בנסיך הם החליטו שהם רוצים לעשות מודרניזציה לאגדה ולהפוך את הנסיך לגנב דבר שנחשב "טוויסט עדין אך מבהיל" על ידי הניו יורק טיימס.
במקור, פלין היה אמור להיות חוואי בריטי בשם בסטיאן עד שלוהק המדובב שלו ושינו את דמותו עד שהתפתחה בסוף לגנב בעל מבטא אמריקאי.
דמותו של פלין קיבלה השראה ממגוון דמויות אחת הבולטות בהן היא האן סולו.
בנוסף, דמותו הייתה חלק בהחלטה לקרוא לסרט פלונטר ולא על שם הנסיכה כמו סרטים אחרים של אולפני דיסני.
הבמאים רצו להסיט את הדגש מהנסיכה בלבד ובכך להגדיל את הקהל הגברי של הסרט.
כדי לסייע בפיתוח דמותו של פלין, הווארד וגרנו ערכו פגישות גדולות עם שלושים עובדות מהצוות של הסרט וקראו להם "פגישות הגברים השווים".
במהלך פגישות אלה הבמאים עודדו את העובדות להביא תמונות של גברים המושכים האהובים עליהן.
הפגישות נוצרו מכיוון שהבמאים התרשמו מפיתוח דמותה של רפונזל והרגישו שדמותו של פלין צריכה להיות באותה רמה.
גרנו תיאר את "פגישות הגברים השווים" כ"משוגעות" והרחיב על כך ש"תמונות של כל הגברים הכי שווים בהוליווד נזרקו ברחבי החדר.
תמונות נחצו לחצי והודבקו מחדש.
עיניים נקרעו מתמונה אחת והודבקו על תמונה אחרת.
הווארד הזכיר שבין האנשים שהשפיעו על פיתוח הדמות של פלין במהלך פגישות אלו היו השחקן קלארק גייבל והכדורגלן דייוויד בקהאם.
גרנו והווארד לא התמקדו באנשים מפורסמים בלבד אלא חיפשו את "הקול הנכון" עבור הדמות.
מאות שחקנים וזמרים נבחנו לתפקיד וביניהם הקומיקאי דן פוגלר והזמר קליי אייקן.
לבסוף, השחקן זאקרי לוי נבחר לתפקיד.
אפילו שלדמותם של פלין ורפונזל יש הרבה סצנות ביחד, לוי ומנדי מור, המדובבת של רפונזל, הקליטו את כל הסצנות שלהם בנפרד בגלל חוסר התאמה בלוחות הזמנים שלהם.
לוי הזכיר שזה היה חלק מהאתגרים שבהקלטת הסרט.
עוד אתגר שלוי הזכיר היה העובדה שהיה צריך לשחק בסדרת הטלוויזיה צ'אק בתקופת הקלטת הסרט.
הקלטות דמותו של פלין לקחו ללוי בערך שנה חלקית בגלל לוח הזמנים העמוס שלו.
לוי הסביר כי "עמוק בפנים, לפלין יש בסיס טוב.
אבל הטוב הזה יוצא החוצה דרך הטוהר, האהבה, והנאיביות של רפונזל" השחקן הסביר שהם "שתי דמויות שבסוף לומדות הרבה אחד מהשני בהרפתקה די מטורפת".
בסופו של דבר רפונזל משכנעת את פלין לקרוא לעצמו בשם הולדתו, יוג'ין, דבר שקוני איספלד מתארת כ"יותר אנושי".
הופעות נוספות של פלין ריידר
סרט קצר שבו רפונזל ויוג'ין מתחתנים.
לרפונזל ויוג'ין יש הופעת אורח ביום ההכתרה של אלזה.
הם מוצגים בשער הפתיחה כשאנה בורחת החוצה בשירה "לראשונה בנצח".
סרט המתרחש שישה חודשים לאחר הסרט.
הסרט שימש כפיילוט לסדרה "פלונטר: הסדרה".
הסרט מתרחש לפני ההכתרה של רפונזל כאשר מופעל עליה המון לחץ, כאשר יוג'ין מציע לרפונזל נישואין היא דוחה אותו.
במהלך הסרט, רפונזל בורחת מהארמון ומוצאת את הפרח שהציל את אמה, מה שגורם לשיער הבלונדיני שלה לצמוח חזרה לאורכו.
הסיפור ממשיך כשהיא מתמודדת עם אויב של הממלכה ביום ההכתרה שלה.
בעברית, המדובב של יוג'ין בסרט הוא גלעד שמואלי - בשונה מהסרט המקורי.
הסדרה מגוללת את ההסתגלויות של רפונזל לחיי הארמון וההתמודדות שלה עם אביה המגונן.
רוב העונה הראשונה מתמקדת במסתורין מאחורי צמיחת שיערה של רפונזל מחדש והקשר שלו לקוצי הסלע המיסטיים.
יוג'ין נמצא במהלך כל הסדרה ועוזר לרפונזל לחקור את העניין.
בסדרה ישנם דמויות חדשות כמו קסנדרה, גבירת החצר שמתגנבת עם רפונזל מהארמון ועוזרת לה וריאן, אלכימאי צעיר שגם עוזר לה.
באלקטרוניקה ומעגלים אלקטרוניים, פליפ פלופ (בעברית: דְּלַגְלַג) הוא מעגל רב־רטט דו־יציבי שמסוגל לשמור ערך של סיבית (bit) אחת.
בעבר נבנו מעגלי פליפ פלופ סביב שתי שפופרות ריק מסוג טריודה.
מצב יציב ראשון היה כאשר שפופרת אחת הוליכה זרם חשמלי והשפופרת השנייה לא הוליכה זרם.
המצב היציב השני היה הפוך.
במחשב הראשוני אניאק השתמשו בשפופרת טריודה כפולה מדגם 6SN7 למעגל פליפ פלופ אחד לשם זיכרון של ביט אחד.
עם המצאת הטרנזיסטור בשנות ה־50 של המאה ה־20, נבנו המעגלים סביב שני טרנזיסטורים שהחליפו את הטריודות.
עם פיתוחם של המעגלים המשולבים בשנות ה־60 של המאה ה־20, יוצרו שבבים המכילים פליפ פלופים רבים.
הפליפ הפלופ האלקטרוני הראשון הומצא בשנת 1919 על ידי ויליאם אקלס ופ.
ג'ורדן , ולכן בתחילה הוא נקרא מעגל מעורר אקלס־ג'ורדן.
הפליפ פלופ הקלאסי מסוג S-R מקבל 2 אותות: "עבור למצב 1" (Set), "עבור למצב 0" (Reset) ומוציא 2 אותות: המצב (Q) והיפוך המצב.
במערכות סינכרוניות הפליפ פלופ מקבל גם אות שעון.
במערכות אלה נפוצות 4 סוגים: T (קיצור של Toggle), S-R (קיצור של Set-Reset), J-K (על שם הממציא), ו־D (קיצור של Delay).
מצב הפליפ פלופ נקבע בכל מחזור שעון מחדש על פי משוואת המצב שלו.
משוואה זו מגדירה תוצאת על פי ערכי הכניסות או ערך המוצא הנוכחי .
היסטורית, השם "פליפ פלופ" שימש לתיאור הן של רכיבים סינכרוניים והן של רכיבים א-סינכרוניים.
בשנים מאוחרות יותר נשמר לעיתים השם לרכיבים סינכרוניים בלבד - כלומר, כאלו המשנים את המוצא רק בעליית או בירידת אות השעון (לפי החלטת היצרן).
מעבר של השעון מ־0 לוגי ל־1 לוגי או להפך נקרא מעבר אקטיבי של השעון, או שפה דוגמת של השעון.
פליפ פלופ מסוג D (קיצור ל־Data או ל־Delay) הוא בעל כניסה אחת שמועברת למוצא בשפה הדוגמת של השעון, ללא תלות במוצא הנוכחי.
אם D=1, בשפה הדוגמת של השעון המוצא יהיה 1 ואם D=0 בשפה הדוגמת של השעון המוצא יהיה 0. התנהגות הפליפ יכולה להתפרש כהשהיה, כי המידע עובר דרך הפליפ פלופ בהשהיה של מחזור שעון מאז שהגיע לכניסתו.
המשוואה המאפיינת את הפליפ פלופ היא: